Tarybos Reglamentas (EEB) Nr. 223/85
1985 m. sausio 29 d.
dėl Žuvininkystės susitarimo tarp Europos ekonominės bendrijos ir Danijos Vyriausybės bei Grenlandijos vietinės Vyriausybės sudarymo
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį, ir ypač į jos 43 straipsnį,
atsižvelgdama į Komisijos pasiūlymą,
atsižvelgdama į Europos Parlamento nuomonę [1],
kadangi Bendrija yra suinteresuota patvirtinti 1984 m. kovo 13 d. Briuselyje pasirašytą Žuvininkystės susitarimą tarp Europos ekonominės bendrijos ir Danijos Vyriausybės bei Grenlandijos vietinės Vyriausybės,
PRIĖMĖ ŠĮ REGLAMENTĄ:
1 straipsnis
Šiuo reglamentu Bendrijos vardu patvirtinamas Žuvininkystės susitarimas tarp Europos ekonominės bendrijos ir Danijos Vyriausybės bei Grenlandijos vietinės Vyriausybės.
Šio Susitarimo tekstas yra pridedamas prie šio reglamento.
2 straipsnis
Susitarimo 2 straipsnyje numatyti įgyvendinimo protokolai yra patvirtinami Sutarties 43 straipsnyje nustatyta tvarka.
3 straipsnis
Tarybos pirmininkas pateikia Susitarimo 13 straipsnyje numatytą pranešimą.
4 straipsnis
Šis reglamentas įsigalioja tą dieną, kai įsigalioja Sutartis, dėl Grenlandijos iš dalies keičianti Europos Bendrijų steigimo sutartis.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1985 m. sausio 29 d.